title: Skiñvieg
text: Skiñvieg (distaget ) a zo ur gumun e Treger, e departamant Aodoù-an-Arvor.
  
  Douaroniezh 
  War lez kleiz an Trev emañ Skiñvieg.
  
  Kumunioù amezek : Ploueg-Pont; Tregonev; Sant-Jili-ar-C'hoad; Kervoroc'h;
  
  Anv 
  Bernard Tanguy (1992) : "Eccl. de Sciffiec, war dro 1330; par. de Schifiec, 1380; Squiffryec, 1389; Squiffiec, fin XIVè, 1461; Squiviec, 1464".
  
  Talvoudegezh : hevelep anv gant Ysgeifiog, parrez kontelezh Fflintshire e Bro-Gembre, Squiffiec, kêriadenn Plougastell-Daoulaz, Squiviec, kêriadenn Mûr, Le Squiffiec, ul lodenn douar Trémeven-Goueloù : diwar brezhoneg skav (galleg = sureau).
  
  Ardamezioù 
  En geot e deir bleuñvenn skav en argant nozelek en aour, e vevenn en glazur; e gab en erminoù
  
  (diwar familh Le Meur de Keramanac'h, hag e zouge teir pempdiliaouenn)
  
  Istor 
  Skiñvieg e oa ul lodenn eus Ploueg-Pontrev
  
  
  
  Brezel-bed kentañ  
   60 gwaz a gollas o buhez abalamour d'ar brezel hervez monumant ar re varv, d.le. 7,63 % ag ar boblañs hervez an niveradeg bet graet e 1911.
  
  Eil Brezel-bed 
   Mervel a reas daouzek den abalamour d'ar brezel.
  
  Monumantoù ha traoù heverk 
   Taol-vaen, pe lia Kergadig, anvet "Gwele Sant Yann"
   Daou peulven Kerdudalo (3,80 m) (unan bet diskaret)
   Peulven Porz-Floc'h (3 m)
   Iliz Sant Pêr ha Sant Paol
   Chapel Kervaria al Lann. XVIIvet kved; lakaet en diimplij e 1921; (enskrivet an 3 Gwengolo 1927)
   Kroaz Kervaria
   Kroaz Kerantoupet (1785)
   Maner Kertangi, 1707-1733
   Maner Keramanac'h (XVIII), e stad fall
   Feunteun Sant-Yann Keramanac'h
   Feunteun Kergadig
   Monumant ar Re Varv
  
  Emdroadur ar boblañs abaoe 1962
  
  Melestradurezh
  
  Tud 
   Saturnin-Marie-Hercule du Bourblanc, kont, bet ganet e kastell Karamanac'h, e Skiñvieg, ar 26 Du 1739, aet da Anaon e Sant-Pêr-Plewenn an 19 Gwengolo 1819. Den a bolitik, war zu ar roueelerien.
   Rene Duval, ganet e Pleuzal an 20 Gouere 1799; person Skiñvieg adalek an 18 Genver 1836; aet da Anaon e Skiñvieg ar 6 Meurzh 1868
  
  Levrioù talvoudus 
   Régis de Saint-Jouan : Dictionnaire des communes. Département des Côtes d'Armor. Éléments d'histoire et d'archéologie. Conseil Général des Côtes d'Armor. Saint-Brieuc. 1990.
   Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. Ar Men. 1992.
   Michel Froger et Michel Pressensé : Armorial des communes des Côtes d'Armor et Ille et Vilaine. 2008.
  
  Liammoù diavaez 
  
   Skiñvieg war lec'hienn Geobreizh
  
  Notennoù ha daveoù 
  
  Kumunioù Aodoù-an-Arvor
  Kumunioù Treger